Kompostas – neatlygintinai ir mainais už atvežtas atliekas

**Dalijamas kompostas**

Prasidėjus rudeniui, vertėtų pasirūpinti dirvožemio kokybe. Naudingiausia jį tręšti kompostu –natūralia organine trąša, per ilgesnį laiką susidariusia yrant įvairioms žaliosioms atliekoms. Kompostas turi daugybę mineralų ir vitaminų, padedančių derėti augmenijai, taip pat minkština ir drėkina dirvą. Dirbama žemė, sumaišyta su kompostu, tampa puresnė ir naudingesnė. Kompostą į dirvožemį galima įterpti pavasarį ir rudenį.

Šiaulių regiono žaliųjų atliekų kompostavimo aikštelėse natūraliu būdu pagamintas kompostas neatlygintinai dalijamas savivaldybėms, seniūnijoms, švietimo ir ugdymo įstaigoms. Tokia tvarka įteisinta nuo š. m. balandžio mėnesio VšĮ „Šiaulių regiono atliekų tvarkymo centras“ valdybos sprendimu.

Savivaldybių daugiabučių namų savininkų bendrijoms jų teritorijos aplinkai tvarkyti per kalendorinius metus neatlygintinai skiriamos 3 t komposto, viešųjų įstaigų aplinkai tvarkyti – 5 t komposto. Šiaulių regiono savivaldybių, seniūnijų, švietimo ir ugdymo įstaigoms aplinkai tvarkyti komposto neatlygintinai skiriama pagal poreikį.

**Trąšos – už atliekas**

Komposto taip pat nemokamai gali įsigyti Šiaulių regiono gyventojai, turintys nebenaudojamos elektros ir elektroninės įrangos. Kiekvienas gyventojas, į Šiaulių rajono didelio gabarito atliekų surinkimo aikštelę pristatęs seną elektrinę viryklę, skalbimo mašiną, šaldytuvą, mikrobangų krosnelę, televizorių, kompiuterį ar kitą panašų pilnai sukomplektuotą stambų įrenginį, mainais gali gauti 5 kg komposto.

Taip pat kompostas dalijamas ir už žaliąsias atliekas: į žaliųjų atliekų kompostavimo aikštelę atvežtus 3 kg žaliųjų atliekų galima iškeisti į 1 kg komposto.

**Natūralus ir kokybiškas**

Šiaulių regiono žaliųjų atliekų kompostavimo aikštelėse esančiuose atviruose kaupuose kompostuojamos iš miestų, sodų, ūkių surinktos žaliosios atliekos (šakos, lapai, žolė, šakos ir kt.) jas vartant ir sijojant, prieš tai, esant poreikiui, jos smulkinamos.

Tiriami kiekvienos pagaminto komposto partijos mėginiai. Komposte esančių sausųjų medžiagų kiekis – 52,24 %, organinių medžiagų kiekis – 29,47 %, bendrojo azoto kiekis – 1,09 %, bendrojo fosforo kiekis – 0,71 % pH – 7,8. Gaunami rezultatai leidžia teigti, kad tai yra kokybiškos natūralios trąšos, puikiai pakeičia chemines trąšas, juo galima tręšti daržoves, uogakrūmius, vaismedžius, daugiametes žoles ir ganyklas.

Svarbu žinoti, kad kompostu ne tik tręšiami augalai, bet dirvožemis papildomas organine medžiaga – humusu. Jei per 4 metus į lauką įterpiama 40–45 t / ha komposto, tai net ir intensyvios gamybos ūkiuose dirvoje esančio humuso kiekis nemažės.

Tręšimo norma: Siekiant neviršyti per metus su kompostu į dirvą kartu su kitomis trąšomis patenkančio bendrojo azoto (170 kg / ha) ir fosforo (40 kg / ha) kiekio, maksimali šio komposto tręšimo norma – 29,86 t / ha.

Šiaulių regiono atliekų tvarkymo centras primena, kad gyventojai, turintys galimybę kompostuoti žaliąsias atliekas, būtinai tai darytų ir patys pasigamintų naudingų trąšų.

**Kur išduodamas kompostas?**

Didelis kiekis komposto savivaldybių, seniūnijų, švietimo ir ugdymo įstaigų, bendrijų poreikiams išduodamas Šiaulių rajono žaliųjų atliekų aikštelėje adresu: Šiaulių g. 24, Bertužių k. (šalia uždaryto Kairių sąvartyno). Darbo laikas: I–IV 8.00–17.00 val., V 8.00–15.45 val., pietų pertrauka 13.00–13.45 val.

Kompostas taip pat išduodamas: Šiaulių rajono žaliųjų atliekų aikštelėje (Drąsučių k., Kuršėnų kaimiškoji sen.) ir Pakruojo rajono žaliųjų atliekų aikštelėje (Aleknaičių k., Lygumų sen.). Aikštelių darbo laikas: II–V 9.00–18.00 val., VI 9.00–17.00 val., pietų pertrauka 13.00–13.45 val.

**Didelių gabaritų atliekų surinkimo aikštelės**

Primename gyventojams, kad Šiaulių regione veikiančiose didelių gabaritų aikštelėse (DGASA) priimamos tokios rūšiuotos atliekos: stambiagabaritės atliekos (baldai, langai, durys, dviračiai); naudotos lengvųjų automobilių padangos (ne daugiau kaip 4 padangos per metus iš gyventojo); buitinio remonto ir smulkių statybų bei griovimo atliekos; medienos atliekos; tekstilė; antrinės žaliavos: perdirbti tinkamas popierius, stiklas, plastikas, metalas; buityje susidarančios pavojingos, statybinės atliekos, turinčios asbesto (asbestinis šiferis, iki 15 lakštų per metus iš gyventojo; pastaba: šiferis nepriimamas Šiaulių rajono DGASA, esančioje Šiaulių g. 24, Bertužių k., šalia uždaryto Kairių sąvartyno). Daugiau informacijos: www.sratc.lt.

DGASA Akmenės r.: Respublikos g. 84, Naujoji Akmenė. Darbo laikas vasaros laiku: II–V 10.00–19.00 val., VI 10.00–18.00 val., pietų pertrauka 14.00–14.45 val.; žiemos laiku (nuo paskutinio spalio mėn. savaitgalio): II–V 9.00–18.00 val., VI 9–17 val., pietų pertrauka: 13.00–13.45 val.

Joniškio r.: Ramonų plentas 4, Bariūnų k., Saugėlaikio sen. Darbo laikas: II–V 9.00–18.00 val., VI 9.00–17.00 val., pietų pertrauka: 13.00–13.45 val.

Kelmės r.: Raseinių g. 70 A, Kelmė. Darbo laikas: II–V 9.00–18.00 val., VI 9.00–17.00 val., pietų pertrauka: 13.00–13.45 val.

Pakruojo r.: Aleknaičių k., Lygumų sen. Darbo laikas: II–V 9.00–18.00 val., VI 9.00–17.00 val., pietų pertrauka: 13.00–13.45 val.

Radviliškio r.: Žironų k., Aukštelkių sen. Darbo laikas: II–V 9.00–18.00 val., VI 9.00–17.00 val., pietų pertrauka: 13.00–13.45 val.

Šiaulių m.: Basanavičiaus g. 168 B ir Pailių g. 19. Darbo laikas: II–V 9.00–18.00 val., VI 9.00–17.00 val., pietų pertrauka: 13.00–13.45 val.

Šiaulių r.: Šiaulių g. 24, Bertužių k. Darbo laikas: I–IV 8.00–17.00 val., V 8.00–15.45 val., pietų pertrauka: 13.00–13.45 val.; Ventos g. 192, Kuršėnai. Darbo laikas: II–V 9.00–18.00 val., pietų pertrauka: 13.00–13.45 val.

Šiaulių regiono atliekų tvarkymo centro inf. ir nuotr.